

ที่ มท ๐๘10.6 /ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

กุมภาพันธ์ ๒๕62

เรื่อง การเตรียมความพร้อมรองรับการจ่ายเงินเบี้ยยังชีพผู้สูงอายุและเบี้ยความพิการขององค์กรปกครอง ส่วนท้องถิ่น ตามโครงการบูรณาการฐานข้อมูลสวัสดิการสังคม (e-payment)

เรียน ผู้ว่าราชการจังหวัด ทุกจังหวัด

ด้วยคณะรัฐมนตรีได้มีมติเมื่อวันที่ 22 ธันวาคม 2558 เห็นชอบแผนยุทธศาสตร์ การพัฒนาโครงสร้างพื้นฐานระบบการชำระเงินแบบอิเล็กทรอนิกส์แห่งชาติ (National e-Payment Master Plan) ซึ่งในแผนยุทธศาสตร์ดังกล่าว การจ่ายเงินเบี้ยยังชีพผู้สูงอายุและเบี้ยความพิการเป็นหนึ่ง ในโครงการบูรณาการฐานข้อมูลสวัสดิการสังคม โดยกรมบัญชีกลางได้จัดทำแผนการดำเนินงานการจ่ายเงิน เบี้ยยังชีพผู้สูงอายุและเบี้ยความพิการที่จะเริ่มดำเนินการเบิกจ่ายเงินสวัสดิการสังคมขององค์กรปกครอง ส่วนท้องถิ่น (พื้นที่นำร่อง 9 จังหวัด) ในเดือนเมษายน พ.ศ. 2562 ได้แก่ จังหวัดจันทบุรี จังหวัดนครราชสีมา จังหวัดน่าน จังหวัดพังงา จังหวัดมุกดาหาร จังหวัดสงขลา จังหวัดสมุทรสงคราม จังหวัดสิงห์บุรี และจังหวัดอุทัยธานี ซึ่งการจ่ายเงินเบี้ยยังชีพดังกล่าว กรณีผู้มีสิทธิขอรับเงินผ่านบัญชี กรมบัญชีกลาง จะดำเนินการโอนงบประมาณเข้าบัญชีโดยตรงให้แก่ผู้มีสิทธิ/ผู้รับมอบอำนาจ สำหรับกรณีผู้มีสิทธิ ขอรับเงินสด กรมบัญชีกลางจะดำเนินการโอนเงินให้แก่องค์กรปกครองส่วนท้องถิ่นเพื่อนำไปจ่ายให้แก่ ผู้มีสิทธิต่อไป

กรมส่งเสริมการปกครองท้องถิ่น พิจารณาแล้วเห็นว่า เพื่อเป็นการเตรียมความพร้อมรองรับ การจ่ายเงินเบี้ยยังชีพผู้สูงอายุและเบี้ยความพิการขององค์กรปกครองส่วนท้องถิ่น ตามโครงการบูรณาการฐานข้อมูลสวัสดิการสังคม (e-payment) จึงขอให้จังหวัดแจ้งองค์กรปกครองส่วนท้องถิ่นดำเนินการตรวจสอบจำนวนผู้มีสิทธิ วิธีการจ่ายเงินเบี้ยยังชีพ และเลขที่บัญชีเงินฝากธนาคารของผู้มีสิทธิรับเงินเบี้ยยังชีพผู้สูงอายุและเบี้ยความพิการในระบบสารสนเทศการจัดการฐานข้อมูลเบี้ยยังชีพขององค์กรปกครองส่วนท้องถิ่น พร้อมทั้งปรับปรุงข้อมูลรายบุคคลในระบบฯ ให้ถูกต้องครบถ้วน และเป็นปัจจุบัน

จึงเรียนมาเพื่อโปรดพิจารณาดำเนินการต่อไป

## ขอแสดงความนับถือ

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

ส่วนส่งเสริมการพัฒนาเศรษฐกิจ สังคม และคุณภาพชีวิต

โทร. ๐-๒๒๔๑-๙๐๐๐ ต่อ ๔๑๓1 , 4135 โทรสาร ต่อ 4103

ผู้ประสานงาน นายพีรณัฐ ประทุมชาติภักดี โทร 083-4209136